Linus Yale Jr.

I Linus Yale Jr. (4 ya ing Abril 4, 1821 – 25 ya ing Diciembre 1868) métung yang Americanung iniérung mecanical, talagawâ ó fabricante (manufacturer), at kayábé néng talatátag ning milionariung i Henry R. Towne king Yale Lock Company, a méging mánimunang fabrica da réng tarangca king Estados Unidos. Ya ing mánimunang expertu karéng tarangca king Estados Unidos, ampó ing pékamaulagang gágawá karéti.Yale Towne Manufacturing Co. , History of the Trade-Mark Yale, 1914, p. 13Crane Valve World: (1911), Vol. 7, p. 630 Anyang múmúnang dáké ning kadwang púlung siglo, atlung kápat da réng bancu king Estados Unidos ing gágámit karéng kayang tarangca.The Saturday Evening Post, 1920, p. 123 Píkabaluan yang díli karéng tarangcang inimbéntú na, lakwas na ing cerradura de cilindro  cylinder lock, at angga ngéni, malépáran pa múrin ing pámangamit ning básico ó pékabalangkas na níti, at yang magagámit karéng kéraklan karéng personal a tarangca ampóng caha de yerro.